U-I-175/98
Natisni
Opravilna št.:
U-I-175/98
Datum odločitve:
14. 5. 1998
Objavljeno:
OdlUS VII, 86
ECLI:
ECLI:SI:USRS:1998:U.I.175.98
Akt:
Odlok Mestne občine Nova Gorica o komunalnih taksah (Uradno glasilo, št. 8/96), 5. tč. 1. čl. in Tarife št. 5
Izrek:
Postopek za preizkus pobude za začetek postopka za oceno zakonitosti 5. točke 1. člena in Tarife št. 5 Odloka o komunalnih taksah Mestne občine Nova Gorica se ustavi.
Evidenčni stavek:
Ker je Ustavno sodišče o izpodbijanem delu predpisa že odločilo, je postopek na podlagi 47. člena Zakona o Ustavnem sodišču ustavilo.
Geslo:
Ponovno odločanje Ustavnega sodišča o isti zadevi, obnova postopka pred Ustavnim sodiščem.
Urejanje zakonske materije s podzakonskim aktom.
Davki, takse, komunalna taksa za točilna mesta za prodajo pogonskega goriva.
Pravna podlaga:
Ustava, 147. čl.
Zakon o Ustavnem sodišču (ZUstS), 47. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-269/97 z dne 9. 4. 1998.
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Gospodarska družba OMV - ISTRABENZ d.o.o., Koper
Datum vloge:
28. 4. 1998
Vrsta odločitve:
sklep
Vrsta rešitve:
ustavitev
Dokument:
US18916
Dokument v PDF obliki:
U-I-175-98.pdf
115 KB
Prenesite datoteko
U-I-175/98-3
14.5.1998
S K L E P
Ustavno sodišče je v postopku za preizkus pobude gospodarske družbe OMV - ISTRABENZ d.o.o., Koper, ki jo zastopajo Igor in Zdenka Debernardi ter Mitja Vezovnik, odvetniki v Kopru, na seji dne 14. maja 1998
s k l e n i l o :
Postopek za preizkus pobude za začetek postopka za oceno zakonitosti 5. točke 1. člena in Tarife št. 5 Odloka o komunalnih taksah Mestne občine Nova Gorica (Uradno glasilo, št. 8/96) se ustavi.
O b r a z l o ž i t e v
1. Pobudnica navaja, da je Mestna občina Nova Gorica na podlagi Zakona o komunalnih taksah (Uradni list SRS, št. 29/65, 7/70 in 7/72 ter Uradni list RS, št. 18/91 - v nadaljevanju: ZKT) izdala Odlok o komunalnih taksah (v nadaljevanju: Odlok), s katerim je med drugim predpisala tudi takso na točilna mesta za prodajo pogonskega goriva vseh vrst. Pobudnica kot lastnica tovrstnih točilnih mest meni, da sta izpodbijani določbi Odloka nezakoniti, saj 4. člen ZKT ne predvideva takse na točilna mesta za prodajo goriva. Ker naj bi bili izpodbijani določbi Odloka zato širši od zakonskih določb, pobudnica Ustavnemu sodišču predlaga odpravo oziroma podrejeno razveljavitev izpodbijanih določb Odloka.
2. Ustavno sodišče je o zakonitosti 5. točke 1. člena in Tarife št. 5 Odloka, na podlagi pobude št. U-I-269/97 pobudnice gospodarske družbe Petrol d.d., Ljubljana, že odločilo dne 9.4.1998 (Uradni list RS, št. 33/98) in izpodbijani določbi tudi razveljavilo. Pri tem je izhajalo iz 147. člena Ustave, na podlagi katerega lahko lokalne skupnosti predpisujejo davke in druge dajatve ob pogojih, ki jih določata Ustava in zakon. Občine tako pri predpisovanju komunalnih taks ne smejo prekoračiti pogojev, ki jih postavlja ZKT. Ker pa so po 5. točki 1. člena Odloka obdavčeni povsem drugi predmeti, kot jih določa ZKT, so zakonski okvirji in pogoji za predpisovanje komunalnih taks preseženi, zato jo je Ustavno sodišče, skupaj s Tarifo št. 5 Odloka, ki predpisuje višino takse, razveljavilo.
3. Ker je Ustavno sodišče o izpodbijanem delu predpisa že odločilo, je postopek na podlagi 47. člena Zakona o Ustavnem sodišču (Uradni list RS, št. 15/94 - v nadaljevanju: ZustS) ustavilo.
4. Ustavno sodišče je ta sklep sprejelo na podlagi 47. člena ZUstS v sestavi: predsednik dr. Lovro Šturm ter sodnici in sodniki dr. Miroslava Geč - Korošec, dr. Peter Jambrek, dr. Tone Jerovšek, mag. Matevž Krivic, Franc Testen, dr. Lojze Ude in dr. Dragica Wedam-Lukić. Sklep je sprejelo soglasno.
P r e d s e d n i k :
dr. Lovro Šturm